Minder as 500 nuwe Covid -gevalle(Argieffoto: Unsplash) Nuwe Covid-19-gevalle is steeds aan’t daal en volgens die Nasionale Instituut vir Oordraagbare Siektes (Nios) is 429 nuwe gevalle van die virus bevestig. Dit bring die algehele getal infeksies op 2 906 851 te staan, terwyl die positiwiteitskoers tans 2,6% is. In hierdie stadium is daar 37 467 aktiewe gevalle van die virus. Altesame 87 819 sterftes weens Covid-19 is tot dusver bevestig nadat nog 39 Covid-19-verwante sterftes aangemeld is. Die meeste nuwe gevalle is nou weer in die Wes-Kaap (22%), gevolg deur KwaZulu-Natal (21%), Gauteng (19%), die Vrystaat (10%), die Oos-Kaap (9%), Noordwes (8%), die Noord-Kaap (7%), Mpumalanga (3%) en Limpopo (2%). Nuwe gevalle per provinsie: Die getal nuwe gevalle is minder as ŉ dag tevore (809) en ook laer as die gemiddelde getal nuwe gevalle oor die vorige sewe dae (1 333). Die sewedaggemiddeld is ook laer. Nog 52 mense is in hospitale vir behandeling van Covid-19 opgeneem en tans word 6 166 mense landwyd vir die siekte behandel. Nog 184 324 mense is sedert ŉ dag tevore teen Covid-19 ingeënt en meer as 18 miljoen mense het tot dusver die entstof ontvang.